CELEX: 32014R1312
Language: lv
Date: 2014-12-10 00:00:00
Title: Komisijas Regula (ES) Nr. 1312/2014 ( 2014. gada 10. decembris ), ar ko groza Regulu (ES) Nr. 1089/2010, ar kuru īsteno Eiropas Parlamenta un Padomes Direktīvu 2007/2/EK attiecībā uz telpisko datu pakalpojumu savstarpējo izmantojamību

11.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 354/8
            
         KOMISIJAS REGULA (ES) Nr. 1312/2014
   (2014. gada 10. decembris),
   ar ko groza Regulu (ES) Nr. 1089/2010, ar kuru īsteno Eiropas Parlamenta un Padomes Direktīvu 2007/2/EK attiecībā uz telpisko datu pakalpojumu savstarpējo izmantojamību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 14. marta Direktīvu 2007/2/EK, ar ko izveido Telpiskās informācijas infrastruktūru Eiropas Kopienā (INSPIRE) (1), un jo īpaši tās 7. panta 1. punktu,
   tā kā:
   
               (1)
            
            
               Komisijas Regulā (ES) Nr. 1089/2010 (2) ir izklāstīti tehniskie noteikumi tikai attiecībā uz telpisko datu kopu savstarpējo izmantojamību.
            
         
               (2)
            
            
               Telpisko datu pakalpojumu savstarpējo izmantojamību raksturo spēja paziņot, izpildīt vai pārsūtīt datus starp tiem. Šā iemesla dēļ telpisko datu pakalpojumi ir sīkāk jādokumentē ar papildu metadatiem. Nedaudz mazākā mērā tas skar arī pakalpojumu satura harmonizāciju pretstatā telpisko datu kopu īstenošanas noteikumiem.
            
         
               (3)
            
            
               Attiecībā uz Direktīvā 2007/2/EK paredzēto īstenošanas noteikumu izstrādi uzsvars pirmām kārtām tika likts uz pamatpakalpojumiem, t. i., tīkla pakalpojumiem (Komisijas Regula (EK) Nr. 976/2009 (3)), un telpisko datu kopu savstarpējo izmantojamību (Regula (ES) Nr. 1089/2010). Tāpēc Regula (ES) Nr. 1089/2010 būtu jāgroza, lai iekļautu īstenošanas noteikumus attiecībā uz telpisko datu pakalpojumiem.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 2007/2/EK 22. pantu,
            
         IR PIEŅĒMUSI ŠO REGULU.
   1. pants
   Regulu (ES) Nr. 1089/2010 groza šādi:
   
               1)
            
            
               regulas 1. pantu aizstāj ar šādu:
               “1. pants
               Priekšmets un darbības joma
               1.   Šajā regulā izklāstītas prasības par tehniskajiem noteikumiem tādu telpisko datu kopu un telpisko datu pakalpojumu savstarpējai izmantojamībai un, attiecīgos gadījumos, harmonizācijai, kas atbilst Direktīvas 2007/2/EK I, II un III pielikumā minētajiem telpisko datu tematiem.
               2.   Šī regula neattiecas uz tīkla pakalpojumiem, kuri ietilpst Komisijas Regulas (EK) Nr. 976/2009 (4) darbības jomā.;
         
               2)
            
            
               regulas 2. pantam pievieno šādu 31. līdz 38. punktu:
               
                           “31.
                        
                        
                           “beigu punkts” (end point) ir interneta adrese, ko izmanto, lai tieši izsauktu operāciju, kuru nodrošina telpisko datu pakalpojums,
                        
                     
                           32.
                        
                        
                           “piekļuves punkts” (access point) ir interneta adrese, kurā ir norādīts telpisko datu pakalpojuma sīks apraksts, tostarp saraksts ar beigu punktiem, kuros pakalpojumu var izpildīt,
                        
                     
                           33.
                        
                        
                           “izsaucams telpisko datu pakalpojums” (invocable spatial data service) ir viss turpmāk minētais:
                           
                                       a)
                                    
                                    
                                       telpisko datu pakalpojums ar metadatiem, kas atbilst Komisijas Regulas (EK) Nr. 1205/2008 (5) prasībām;
                                    
                                 
                                       b)
                                    
                                    
                                       telpisko datu pakalpojums ar vismaz vienu resursu vietrādi, kas ir piekļuves punkts;
                                    
                                 
                                       c)
                                    
                                    
                                       telpisko datu pakalpojums, kas atbilst dokumentētām un publiski pieejamām tehniskajām specifikācijām, kurās ir sniegta pakalpojuma izpildei nepieciešamā informācija,
                                    
                                 
                     
                           34.
                        
                        
                           “savstarpēji izmantojams telpisko datu pakalpojums” (interoperable spatial data service) ir izsaucams telpisko datu pakalpojums, kas atbilst VI pielikuma prasībām,
                        
                     
                           35.
                        
                        
                           “harmonizēts telpisko datu pakalpojums” (harmonised spatial data service) ir savstarpēji izmantojams telpisko datu pakalpojums, kas atbilst VII pielikuma prasībām,
                        
                     
                           36.
                        
                        
                           “atbilstīga telpisko datu kopa” (conformant spatial data set) ir telpisko datu kopa, kas atbilst šīs regulas prasībām,
                        
                     
                           37.
                        
                        
                           “operācija” (operation) ir darbība, ko atbalsta telpisko datu pakalpojums,
                        
                     
                           38.
                        
                        
                           “saskarne” (interface) ir definētu operāciju kopums, kas raksturo objekta uzvedību, kā noteikts ISO 19119:2005.
                        
                     ;
            
         
               3)
            
            
               regulas 6. pantu groza šādi:
               
                           a)
                        
                        
                           nosaukumu aizstāj ar šādu:
                           “Kodu saraksti un uzskaites telpisko datu kopām”;
                     
                           b)
                        
                        
                           panta 1. punkta ievadteikumu aizstāj ar šādu:
                           “Kodu sarakstiem saskaņā ar I līdz IV pielikumu jābūt vienā no šādiem veidiem:”;
                        
                     
         
               4)
            
            
               regulas 8. pantam pievieno šādu 3. punktu:
               “3.   Datu aktualizācijas jādara pieejamas visiem saistītajiem telpisko datu pakalpojumiem atbilstoši 2. punktā noteiktajam termiņam.”;
         
               5)
            
            
               pēc 14. panta iekļauj šādus pantus:
               “14.a pants
               Prasības izsaucamiem telpisko datu pakalpojumiem
               Dalībvalstīm ne vēlāk kā līdz 2015. gada 10. decembrim jāsniedz izsaucamo telpisko datu pakalpojumu metadati atbilstoši V pielikumā noteiktajām prasībām.
               14.b pants
               Savstarpējās izmantojamības noteikumi un harmonizācijas prasības izsaucamiem telpisko datu pakalpojumiem
               Izsaucamiem telpisko datu pakalpojumiem, kas saistīti ar datiem, kuri iekļauti vismaz vienā atbilstīgā telpisko datu kopā, jāatbilst savstarpējās izmantojamības prasībām, kas noteiktas V un VI pielikumā, un, attiecīgos gadījumos, harmonizācijas prasībām, kas noteiktas VII pielikumā.”;
         
               6)
            
            
               pievieno V pielikumu, kā noteikts šīs regulas I pielikumā;
            
         
               7)
            
            
               pievieno VI pielikumu, kā noteikts šīs regulas II pielikumā;
            
         
               8)
            
            
               pievieno VII pielikumu, kā noteikts šīs regulas III pielikumā.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 108, 25.4.2007., 1. lpp.
   
   
      (2)  Komisijas 2010. gada 23. novembra Regula (ES) Nr. 1089/2010, ar kuru īsteno Eiropas Parlamenta un Padomes Direktīvu 2007/2/EK attiecībā uz telpisko datu kopu un telpisko datu pakalpojumu savstarpējo izmantojamību (OV L 323, 8.12.2010., 11. lpp.).
   
      (3)  Komisijas 2009. gada 19. oktobra Regula (EK) Nr. 976/2009, ar kuru īsteno Eiropas Parlamenta un Padomes Direktīvu 2007/2/EK attiecībā uz tīkla pakalpojumiem (OV L 274, 20.10.2009., 9. lpp.).
   
      (4)  Komisijas 2009. gada 19. oktobra Regula (EK) Nr. 976/2009, ar kuru īsteno Eiropas Parlamenta un Padomes Direktīvu 2007/2/EK attiecībā uz tīkla pakalpojumiem (OV L 274, 20.10.2009., 9. lpp.).”
   
      (5)  Komisijas 2008. gada 3. decembra Regula (EK) Nr. 1205/2008 par Eiropas Parlamenta un Padomes Direktīvas 2007/2/EK īstenošanu attiecībā uz metadatiem (OV L 326, 4.12.2008., 12. lpp.).”
   
      I PIELIKUMS
      
         
            “V PIELIKUMS
            ĪSTENOŠANAS NOTEIKUMI ATTIECĪBĀ UZ IZSAUCAMIEM TELPISKO DATU PAKALPOJUMIEM
            A DAĻA
            
               Rakstības noteikumi
            
            Līdzīgi kā Regulā (EK) Nr. 1205/2008 telpisko datu pakalpojumu metadatiem izmanto turpmāk izklāstītos rakstības noteikumus.
            Ja metadatu elementu aprakstā ir attiecīgi noteikts, jāizmanto vērtību kopas, ņemot vērā attiecīgajās tabulās norādīto multiplicitāti. Katru vērtību konkrētā kopā definē:
            
                        —
                     
                     
                        ciparu identifikators,
                     
                  
                        —
                     
                     
                        cilvēkiem paredzēts tekstuāls nosaukums, kuru var tulkot Savienības valodās,
                     
                  
                        —
                     
                     
                        valodas ziņā neitrāls nosaukums, kas paredzēts datoriem (vērtība norādīta iekavās),
                     
                  
                        —
                     
                     
                        pēc izvēles iekļauts apraksts vai definīcija.
                     
                  Tabulā norādīta šāda informācija:
            
                        —
                     
                     
                        pirmajā ailē – norāde uz pielikuma punktu, kurā aprakstīts metadatu elements vai metadatu elementu grupa,
                     
                  
                        —
                     
                     
                        otrajā ailē – metadatu elementa vai metadatu elementu grupas nosaukums,
                     
                  
                        —
                     
                     
                        trešajā ailē – metadatu elementa multiplicitāte. Multiplicitāte norādīta saskaņā ar vienotās modelēšanas valodas (Unified Modelling Language, UML) notāciju par multiplicitāti, kurā:
                        
                                    —
                                 
                                 
                                    N nozīmē, ka rezultātu kopā attiecīgais metadatu elements var būt tikai N reizes,
                                 
                              
                                    —
                                 
                                 
                                    1..* nozīmē, ka rezultātu kopā attiecīgajam metadatu elementam jābūt vismaz vienreiz,
                                 
                              
                                    —
                                 
                                 
                                    0..1 nozīmē, ka attiecīgā metadatu elementa iekļaušanai rezultātu kopā ir jāievēro nosacījumi, taču elements rezultātu kopā var būt tikai vienreiz,
                                 
                              
                                    —
                                 
                                 
                                    0..* nozīmē, ka attiecīgā metadatu elementa iekļaušanai rezultātu kopā ir jāievēro nosacījumi, taču elements rezultātu kopā var būt vienu vai vairākas reizes,
                                 
                              
                                    —
                                 
                                 
                                    ja multiplicitāte ir 0..1 vai 0..*, ar nosacījumu definē, kad metadatu elementi ir jālieto obligāti,
                                 
                              
                  
                        —
                     
                     
                        ceturtajā ailē ir nosacījums par to, kā rīkoties, ja elementa multiplicitāte nav spēkā visiem resursa tipiem. Pārējos gadījumos visi elementi ir obligātie elementi.
                     
                  B DAĻA
            
               Metadatu elements “kategorija”
            
            1.   Kategorija
            Tā ir atsauce uz telpisko datu pakalpojuma statusu attiecībā pret izsaucamību.
            Šā metadatu elementa vērtību kopa ir šāda:
            1.1.   Izsaucams (invocable)
            Attiecīgais telpisko datu pakalpojums ir izsaucams telpisko datu pakalpojums.
            1.2.   Savstarpēji izmantojams (interoperable)
            Attiecīgais izsaucamais telpisko datu pakalpojums ir savstarpēji izmantojams telpisko datu pakalpojums.
            1.3.   Harmonizēts (harmonised)
            Attiecīgais savstarpēji izmantojamais telpisko datu pakalpojums ir harmonizēts telpisko datu pakalpojums.
            C DAĻA
            
               Norādījumi par metadatu elementu multiplicitāti un nosacījumiem
            
            Jaunajos metadatos, kas apraksta telpisko datu pakalpojumu, jābūt ietvertiem metadatu elementiem vai metadatu elementu grupām, kuri minēti 1. tabulā.
            Šiem metadatu elementiem vai metadatu elementu grupām ir jāatbilst 1. tabulā norādītajai prognozētajai multiplicitātei un saistītajiem nosacījumiem.
            Ja par konkrēto metadatu elementu nekādu īpašu nosacījumu nav, tas nozīmē, ka šis elements ir obligāts.
            
               1. tabula
            
            
               Metadati par izsaucamiem telpisko datu pakalpojumiem
            
            
                        Norāde
                     
                     
                        Jaunie metadatu elementi
                     
                     
                        Multiplicitāte
                     
                     
                        Nosacījums
                     
                  
                        1.
                     
                     
                        Kategorija
                     
                     
                        0..1
                     
                     
                        Elements obligāts izsaucamam telpisko datu pakalpojumam
                     
                  D DAĻA
            
               Papildu prasības metadatiem, kas noteikti Regulā (EK) Nr. 1205/2008
            
            1.   Resursa vietrādis
            Metadatu elementā “resursa vietrādis”, kas noteikts Regulā (EK) Nr. 1205/2008, jābūt arī ietvertiem visiem piekļuves punktiem, kurus nodrošina telpisko datu pakalpojumu sniedzējs, un šiem piekļuves punktiem jābūt nepārprotami identificētiem kā tādiem.
            2.   Specifikācija
            Metadatu elementā “specifikācija”, kas noteikts Regulā (EK) Nr. 1205/2008, jābūt arī minētai atsaucei uz tehniskajām specifikācijām (piemēram, INSPIRE tehniskajām vadlīnijām, bet ne tikai), kurām izsaucamais telpisko datu pakalpojums pilnībā atbilst, vai arī tās jāiekļauj, un jānorāda visi tehniskie elementi (cilvēka lasāmi un, attiecīgos gadījumos, mašīnlasāmi), kas nepieciešami pakalpojuma izsaukšanai.”
         
      
   
   
      II PIELIKUMS
      
         
            “VI PIELIKUMS
            ĪSTENOŠANAS NOTEIKUMI ATTIECĪBĀ UZ IZSAUCAMU TELPISKO DATU PAKALPOJUMU SAVSTARPĒJO IZMANTOJAMĪBU
            A DAĻA
            
               Papildu prasības metadatiem, kas noteikti Regulā (EK) Nr. 1205/2008
            
            1.   Piekļuves un lietošanas nosacījumi
            Tehniskie ierobežojumi, kas attiecas uz piekļuvi telpisko datu pakalpojumam un tā lietošanu, jādokumentē metadatu elementā “PIEKĻUVES UN LIETOŠANAS IEROBEŽOJUMI”, kurš noteikts Regulā (EK) Nr. 1205/2008.
            2.   Atbildīgā persona
            Metadatu elementā “atbildīgā persona”, kas noteikts Regulā (EK) Nr. 1205/2008, jāapraksta vismaz par pārvaldīšanu atbildīgā organizācija, kura atbilst par pārvaldīšanu atbildīgās personas lomai, kura noteikta Regulā (EK) Nr. 1205/2008.
            B DAĻA
            
               Metadatu elementi
            
            3.   Koordinātu atskaites sistēmas identifikators
            Attiecīgā gadījumā tas ir saraksts, kurā norādītas koordinātu atskaites sistēmas, ko atbalsta telpisko datu pakalpojums.
            Katra atbalstītā koordinātu atskaites sistēma jānorāda, izmantojot identifikatoru.
            4.   Pakalpojuma kvalitāte
            Tā ir minimālā pakalpojuma kvalitāte, ko paredzējusi par telpisko datu pakalpojumu atbildīgā persona, un tiek sagaidīts, ka tā laika gaitā saglabāsies.
            4.1.   Kritēriji
            Tie ir kritēriji, uz kuriem attiecas mērījumi.
            Šā metadatu elementa vērtību kopa ir šāda:
            4.1.1.   Pieejamība (availability)
            Šis kritērijs rāda pakalpojuma pieejamību laikā (procentos).
            4.1.2.   Veiktspēja (performance)
            Šis kritērijs rāda, cik ātri var izpildīt telpisko datu pakalpojuma pieprasījumu.
            4.1.3.   Kapacitāte (capacity)
            Šis kritērijs rāda maksimālo skaitu vienlaicīgo pieprasījumu, ko var izpildīt atbilstoši paziņotajai veiktspējai.
            4.2.   Mērījums
            4.2.1.   Apraksts
            Šis metadatu elements apraksta katra kritērija mērījumu.
            Šā metadatu elementa vērtību kopa ir brīvteksts.
            4.2.2.   Vērtība (value)
            Šis metadatu elements apraksta katra kritērija mērījuma vērtību.
            Šā metadatu elementa vērtību kopa ir brīvteksts.
            4.2.3.   Vienība (unit)
            Šis metadatu elements apraksta katra kritērija mērījuma vienību.
            Šā metadatu elementa vērtību kopa ir brīvteksts.
            C DAĻA
            
               Norādījumi par metadatu elementu multiplicitāti un nosacījumiem
            
            Metadatos, kas apraksta savstarpēji izmantojamu telpisko datu pakalpojumu, jābūt ietvertiem metadatu elementiem vai metadatu elementu grupām, kuri minēti 1. tabulā.
            Šiem metadatu elementiem vai metadatu elementu grupām ir jāatbilst 1. tabulā norādītajai prognozētajai multiplicitātei un saistītajiem nosacījumiem.
            Ja par konkrēto metadatu elementu nekādu īpašu noteikumu nav, tad tas nozīmē, ka šis elements ir obligāts.
            
               1. tabula
            
            
               Metadati par savstarpēji izmantojamiem telpisko datu pakalpojumiem
            
            
                        Norāde
                     
                     
                        Jaunie metadatu elementi
                     
                     
                        Multiplicitāte
                     
                     
                        Nosacījums
                     
                  
                        1.
                     
                     
                        Koordinātu atskaites sistēmas identifikators
                     
                     
                        1..*
                     
                     
                        Obligāts, ja piemērojams
                     
                  
                        2.
                     
                     
                        Pakalpojuma kvalitāte
                     
                     
                        3..*”
                     
                     
                         
                     
                  
      
   
   
      III PIELIKUMS
      
         
            “VII PIELIKUMS
            ĪSTENOŠANAS NOTEIKUMI ATTIECĪBĀ UZ SAVSTARPĒJI IZMANTOJAMU TELPISKO DATU PAKALPOJUMU HARMONIZĀCIJU
            A DAĻA
            
               Parametri
            
            1.   Pakalpojuma kvalitāte
            Iespējamībai, ka harmonizētais telpisko datu pakalpojums būs pieejams, jābūt 98 % no laika.
            2.   Izvades kodēšana
            Harmonizētā telpisko datu pakalpojumā, kura sniegtais rezultāts ir telpiskais objekts, kas ietilpst Direktīvas 2007/2/EK darbības jomā, minētajam telpiskajam objektam jābūt kodētam atbilstoši šai regulai.
            B DAĻA
            
               Metadatu elementi
            
            3.   Izsaukšanas metadati
            Elementā “izsaukšanas metadati” ir dokumentētas harmonizēto telpisko datu pakalpojumu saskarnes un uzskaitīti beigu punkti, lai nodrošinātu sakarus starp iekārtām.
            C DAĻA
            
               Norādījumi par metadatu elementu multiplicitāti un nosacījumiem
            
            Harmonizētā telpisko datu pakalpojuma metadatos jābūt ietvertam metadatu elementam vai metadatu elementu grupai, kuri minēti 1. tabulā.
            Minētajam metadatu elementam vai metadatu elementu grupai jāatbilst 1. tabulā norādītajai prognozētajai multiplicitātei un saistītajiem nosacījumiem.
            Ja par konkrēto metadatu elementu nekādu īpašu nosacījumu nav, tas nozīmē, ka šis elements ir obligāts.
            
               1. tabula
            
            
               Metadati par harmonizētiem telpisko datu pakalpojumiem
            
            
                        Norāde
                     
                     
                        Jaunie metadatu elementi
                     
                     
                        Multiplicitāte
                     
                     
                        Nosacījums
                     
                  
                        1.
                     
                     
                        Izsaukšanas metadati
                     
                     
                        1..*
                     
                     
                         
                     
                  D DAĻA
            
               Operācijas
            
            1.   Operāciju saraksts
            Harmonizētam telpisko datu pakalpojumam jānodrošina 2. tabulā minētā operācija.
            
               2. tabula
            
            
               Harmonizēto telpisko datu pakalpojumu operācijas
            
            
                        Operācija
                     
                     
                        Funkcija
                     
                  
                        Iegūt harmonizēta telpisko datu pakalpojuma metadatus
                     
                     
                        Nodrošina visu nepieciešamo informāciju par pakalpojumu un apraksta pakalpojuma spējas.
                     
                  2.   Operācija “iegūt harmonizēta telpisko datu pakalpojuma metadatus”
            2.1.   Operācijas “iegūt harmonizēta telpisko datu pakalpojuma metadatus” pieprasījums
            2.1.1.   Operācijas “iegūt harmonizēta telpisko datu pakalpojuma metadatus” pieprasījuma parametri
            Operācijas “iegūt harmonizēta telpisko datu pakalpojuma metadatus” pieprasījuma parametrs rāda dabisko valodu, kādā būs sniegta operācijas “iegūt harmonizēta telpisko datu pakalpojuma metadatus” atbilde.
            2.2.   Operācijas “iegūt harmonizēta telpisko datu pakalpojuma metadatus” atbilde
            Operācijas “iegūt harmonizēta telpisko datu pakalpojuma metadatus” atbildē jābūt iekļautām šādām parametru kopām:
            
                        —
                     
                     
                        harmonizētā telpisko datu pakalpojuma metadati,
                     
                  
                        —
                     
                     
                        operāciju metadati,
                     
                  
                        —
                     
                     
                        valodas.
                     
                  2.2.1.   Harmonizētā telpisko datu pakalpojuma metadatu parametri
            Harmonizētā telpisko datu pakalpojuma metadatu parametros jābūt iekļautiem vismaz tiem harmonizētā telpisko datu pakalpojuma INSPIRE metadatu elementiem, kas noteikti šajā regulā un Regulā (EK) Nr. 1205/2008.
            2.2.2.   Operāciju metadatu parametri
            Operāciju metadatu parametrs nodrošina metadatus par harmonizētā telpisko datu pakalpojuma operācijām. Tam jāsniedz vismaz katras operācijas apraksts, tostarp vismaz notikušās datu apmaiņas apraksts un tīkla adrese.
            2.2.3.   Valodu parametri
            Jābūt diviem valodas parametriem:
            
                        —
                     
                     
                        atbildes valodas parametrs, kas norāda dabisko valodu, kura izmantota operācijas “iegūt harmonizēta telpisko datu pakalpojuma metadatus” atbildes parametros,
                     
                  
                        —
                     
                     
                        atbalstīto valodu parametrs, kurā iekļauts to dabisko valodu saraksts, kuras atbalsta harmonizētais telpisko datu pakalpojums.”